CELEX: 62017CA0629
Language: sk
Date: 2018-12-06 00:00:00
Title: Vec C-629/17: Rozsudok Súdneho dvora (štvrtá komora) zo 6. decembra 2018 (návrh na začatie prejudiciálneho konania, ktorý podal Supremo Tribunal de Justiça – Portugalsko) – J. Portugal Ramos Vinhos SA/Adega Cooperativa de Borba CRL (Návrh na začatie prejudiciálneho konania — Duševné vlastníctvo — Právo ochranných známok — Smernica 2008/95/ES — Článok 3 ods. 1 písm. c) — Dôvody neplatnosti — Slovná ochranná známka zložená výlučne z označení alebo údajov, ktoré môžu slúžiť na označenie vlastností tovaru alebo služby — Iné vlastnosti tovaru alebo služby — Zariadenie na výrobu tovaru — Slovná ochranná známka tvorená označením opisujúcim vinárske výrobky a zemepisným názvom, ktoré sú slovnými prvkami obchodného mena majiteľa ochrannej známky)

4.2.2019   
            
            
               SK
            
            
               Úradný vestník Európskej únie
            
            
               C 44/4
            
         
      Rozsudok Súdneho dvora (štvrtá komora) zo 6. decembra 2018 (návrh na začatie prejudiciálneho konania, ktorý podal Supremo Tribunal de Justiça – Portugalsko) – J. Portugal Ramos Vinhos SA/Adega Cooperativa de Borba CRL
      (Vec C-629/17) (1)
      
      ((Návrh na začatie prejudiciálneho konania - Duševné vlastníctvo - Právo ochranných známok - Smernica 2008/95/ES - Článok 3 ods. 1 písm. c) - Dôvody neplatnosti - Slovná ochranná známka zložená výlučne z označení alebo údajov, ktoré môžu slúžiť na označenie vlastností tovaru alebo služby - Iné vlastnosti tovaru alebo služby - Zariadenie na výrobu tovaru - Slovná ochranná známka tvorená označením opisujúcim vinárske výrobky a zemepisným názvom, ktoré sú slovnými prvkami obchodného mena majiteľa ochrannej známky))
      (2019/C 44/05)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Supremo Tribunal de Justiça
      
         Účastníci konania pred vnútroštátnym súdom
      
      
         Žalobkyňa: J. Portugal Ramos Vinhos SA
      
         Žalovaná: Adega Cooperativa de Borba CRL
      
         Výrok rozsudku
      
      Článok 3 ods. 1 písm. c) smernice Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok sa má vykladať v tom zmysle, že sa musí zamietnuť zápis takej ochrannej známke tvorenej slovným označením, o akú ide vo veci samej, ktorá označuje vinárske výrobky a obsahuje zemepisný názov, pokiaľ toto označenie obsahuje najmä pojem, ktorý sa na jednej strane bežne používa na označovanie zariadení a priestorov, v ktorých sa vyrábajú takéto výrobky, a na druhej strane je tiež jedným zo slovných prvkov tvoriacich obchodné meno právnickej osoby, ktorá žiada o zápis tejto ochrannej známky.
      
         (1)  Ú. v. EÚ C 32, 29.1.2018.